મંદિરમાંથી દર્શન કરીને બહાર આવ્યા બાદ મીડિયા સાથે વાત કરતાં રાહુલ ગાંધીએ કહ્યું કે, હું શિવજીનો ભક્ત છું અને સચ્ચાઇમાં વિશ્વાસ રાખું છું. ભાજપ ભલે ગમે તે બોલે પરંતુ હું પોતાની સચ્ચાઇમાં વિશ્વાસ કરું છું. ત્યાર બાદ બહેચરાજીમાં તેમણે જનસભાનું સંબોધન પણ કર્યું હતું. તેમણે રાજ્યમાં હાલ ચાલી રહેલ અનેક આંદોલનો, મોંઘુ શિક્ષણ, મોંઘી આરોગ્ય સેવાઓ પર પ્રહાર કરતા કહ્યું હતું કે, મોદીજી અનેક વાયદાઓ કરે છે, આખો દિવસ તેમનું માર્કેટિંગ ચાલે છે, પરંતુ સામાન્ય જનતાના હાથમાં કશું નથી આવતું.